Geréby György doc.  
Ókori és Középkori Filozófiatörténeti Tsz. ELTE BTK
Molnár Péter adj.
Középkori és Kora Újkori Egyetemes Történeti Tanszék

2003/04 tavasz

Politikai teológia a 17. századig.
EMELT SZINTŰ TANEGYSÉG.
				FL – 350.44 
				FLN – 350.21

Időpont:  kedd 16h - 17:30
Hely: Múzeum krt. I. ép. 210. szoba
Követelmények: dolgozat a félév végéig. 
Elérhetőség: gereby@eudoramail.com
		pmolnar@ludens.elte.hu
Geréby György fogadóórája: hétfő 10-11, kedd 10-11.
Megjegyzés: angol, francia vagy német olvasási képesség elvárás.

A szeminárium későantik és a középkori politikai teológiák történetét tárgyalja a hellénisztikus világtól a modern kor kezdetéig, historiográfiájának kontextusával együtt. 
A fogalmat magát Carl Schmitt (1888 - 1985) vezette be az irodalomba 1922-es könyvével. A Schmitt által megfogalmazott módszertan segítségével jól vizsgálhatóak a politikai berendezkedések teológiai legitimációs struktúrái. Politika, uralom, jogrend, béke, világrend és teológia összefüggése számos különböző történeti formációt hozott létre. Az igazolásukat megfogalmazó ideológiák történetírásában mérföldkőnek számítanak Ernst H. Kantorowicz (1895–1963) könyvei, mint a II. Frigyes, illetve a The king’s two bodies (1957), amelyekben elsőként tett kísérletet a fogalom premodern alkalmazására. A patrológus Erik Peterson (1890 - 1960) a korai kereszténység és a hellénizmus politikai teológiáját vizsgálva fontos elvi különbséget tett a keresztény és a hellénisztikus struktúrák között. Jan Assman Herrschaft und Heil c. könyvében (2000) a hellénisztikus kontextus mellett az egyiptomi, a közel-keleti politikai teológiákat is bemutatja.